als_Latn dik_Latn sag_Latn
Telefonat e mençur (smart phones) me të vërtetë janë të tillë. Lexoni se si mund të përdorni aplikacionet e thjeshta, ku përmes vetëm një klikimi ju e lehtësoni jetën tuaj të përditshme…
1. Vëzhguesi i periodave apo ciklit (Period Tracker)
Më parë, ciklin menstrual e kemi regjistruar nëpër kalendare ose në ndonjë copë letre. Sot, nuk ka nevojë për këtë. Aplikacioni si Period Tracker apo My Calendar, do t’ju mbajë evidencë rreth periudhës së menstruacioneve si dhe do t’ju njoftojë se kur është perioda juaj e ardhshme. Gjithashtu, gjatë kohës së ciklit, mund t’i përgjigjeni një pyetësori në lidhje me atë se si ndiheni, si dhe ky aplikacion do t’ju lajmërojë për ditët e mundshme pjellore.
Linku per shkarkim: iOS, Adroid
2. Pilula ime (MyPill)
Nëse ju harroni të pini ndonjë pilulë kontraceptive, gjithçka mund të ndodhë. Ky aplikacion në mënyrë automatike rregullon alarm dhe ju rikujton në çdo kohë se ju duhet të pini nga një pilulë. Gjithashtu, ju rikujton se kur është koha për të blerë një paketë të re.
Linku per shkarkim: iOS, Adroid
3. Bisedë e rastit (Snapchat)
Nëse ju dhe i dashuri juaj dëshironi të shkëmbeni foto seksi me njëri tjetrin, atëherë është mirë që ta bëni atë përmes aplikacionit më të njohur në botë – Snapchat. Ajo çka e dallon këtë aplikacion nga të tjerët është se ju mund t’i shihni këto foto vetëm në një periudhë të caktuar kohore, vetëm për disa sekonda sepse nuk qëndrojnë më gjatë në kujtesën e celularit. A nuk është kjo e shkëlqyer?
Linku per shkarkim: iOS, Adroid
4. Siguria e femrave (Women’s Security)
Ky është një aplikacion që do t’ju ndihmojë për të përmirësuar sigurinë tuaj. Me qëllim që femrat të ballafaqohen çdo ditë me çështjet e sigurisë (abuzimi, vjedhja, ndarja nga miqtë në turmë), ky aplikacion ju ndihmojë që përmes një klikimi të dërgoni një sinjal alarmi. Para së gjithash, është e nevojshme që të shtypni e-mail adresën dhe fjalëkalimin, më pas e-mailin dhe numrin e telefonit të personit që do ta kishit kontaktuar në rast të ndihmës së parë. Gjithashtu, keni mundësi që të regjistroni një audio mesazh për 45 sekonda e cila mënjëherë i dërgohet personit që doni të kontaktoni në rast të situatave emergjente. Për më tepër, aplikacioni tregon edhe vendndodhjen e saktë.
Linku per shkarkim: Adroid
5. Bllokim i thirrjeve dhe mesazheve gjatë dehjes (Drunk Lock)
Me siguri ju duket e njohur skena kur dilni në qytet dhe pini disa kokteje, dhe pastaj tentoni të dërgoni mesazhe boshe ish- të dashurit apo miqve tuaj, ose edhe më keq, të dërgoni mesazhe të sinqerta nga ana juaj. Në këtë rast, aplikacioni Drunk Lock do t’ju shpëtojë. Tek parametrat mund të zgjidhni pyetje matematikore të lehta, të mesme dhe të vështira, që ju duhet t’i përgjigjeni në qoftëse ju dëshironi të dërgoni një mesazh. Natyrisht, aplikacioni mund të përshtatet vetëm për thirrje dhe mesazhe (SMS), por edhe në Hangout, Viber, WhatsApp. Ju gjithmonë e keni mundësinë që ta fikni këtë opcion në ekranin tuaj të celularit, atëherë kur mendoni se rreziku apo kërcënimi ka kaluar.
Linku per shkarkim: Adroid
als_Latn als_Latn als_Latn als_Latn ibo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn